ประกาศ อประกาศอ.ก.พ. กรมสอบสวนคดีพิเศษเรื่องหลักเกณฑ์คุณสมบัติ การประเมินความรู้ความสามารถ และการทดสอบความรู้ความสามารถเพื่อการบรรจุและแต่งตั้งพนักงานสอบสวนคดีพิเศษ และเจ้าหน้าที่คดีพิเศษตั้งแต่ระดับ๘ ลงมา โดยที่พระราชบัญญัติการสอบสวนคดีพิเศษ พ.ศ. ๒๕๔๗ ได้กำหนดให้พนักงานสอบสวนคดีพิเศษและเจ้าหน้าที่คดีพิเศษ เป็นข้าราชการพลเรือนสามัญโดยต้องมีคุณสมบัติตามกฎหมายว่าด้วยระเบียบข้าราชการพลเรือนนอกจากนั้นยังได้กำหนดคุณสมบัติของบุคคลเพื่อการบรรจุและแต่งตั้งข้าราชการพลเรือนสามัญในตำแหน่งพนักงานสอบสวนคดีพิเศษ การประเมินความรู้ความสามารถเพื่อการบรรจุและแต่งตั้งพนักงานสอบสวนคดีพิเศษและการทดสอบความรู้ความสามารถเพื่อการบรรจุและแต่งตั้งเจ้าหน้าที่คดีพิเศษต้องเป็นไปตามหลักเกณฑ์ที่ อ.ก.พ. กรมสอบสวนคดีพิเศษกำหนดด้วยอาศัยอำนาจตามความใน มาตรา ๑๕ วรรคสอง (๑) (๒)(๓) (๔) และ (๕) มาตรา ๑๘ วรรคหนึ่ง มาตรา ๑๙ วรรคหนึ่งแห่งพระราชบัญญัติการสอบสวนคดีพิเศษ พ.ศ. ๒๕๔๗ อ.ก.พ. กรมสอบสวนคดีพิเศษจึงกำหนดหลักเกณฑ์คุณสมบัติ การประเมินความรู้ความสามารถและการทดสอบความรู้ความสามารถ เพื่อการบรรจุและแต่งตั้งพนักงานสอบสวนคดีพิเศษและเจ้าหน้าที่คดีพิเศษ ตั้งแต่ระดับ ๘ ลงมาไว้ดังต่อไปนี้ข้อ ๑การบรรจุและแต่งตั้งข้าราชการพลเรือนสามัญในตำแหน่งพนักงานสอบสวนคดีพิเศษต้องเป็นผู้ที่มีคุณสมบัติข้อหนึ่งข้อใดต่อไปนี้(๑)ดำรงตำแหน่งเจ้าหน้าที่คดีพิเศษไม่ต่ำกว่าระดับ ๖ และรับราชการหรือเคยรับราชการในตำแหน่งเจ้าหน้าที่คดีพิเศษต่อเนื่องหรือรวมกันมาแล้วไม่น้อยกว่าห้าปี(๒) สำเร็จการศึกษาระดับปริญญาตรีทางกฎหมายและมีประสบการณ์ที่เป็นประโยชน์ต่อการปฏิบัติงานตามพระราชบัญญัติการสอบสวนคดีพิเศษ พ.ศ. ๒๕๔๗ในตำแหน่งและส่วนราชการที่จะบรรจุและแต่งตั้ง นับแต่สำเร็จการศึกษาดังกล่าวไม่น้อยกว่าสามปีในการประกอบวิชาชีพที่เกี่ยวเนื่องกับกฎหมาย ตามที่กำหนดไว้ในข้อ ๔และดำรงตำแหน่งไม่ต่ำกว่าข้าราชการพลเรือนสามัญระดับ ๖หรือดำรงตำแหน่งอื่นในหน่วยงานของรัฐที่เทียบเท่า(๓) สำเร็จการศึกษาระดับปริญญาโททางกฎหมายหรือสอบไล่ได้เป็นเนติบัณฑิตตามหลักสูตรของสำนักอบรมศึกษากฎหมายแห่งเนติบัณฑิตยสภาและมีประสบการณ์ที่เป็นประโยชน์ต่อการปฏิบัติงานตามพระราชบัญญัติการสอบสวนคดีพิเศษพ.ศ. ๒๕๔๗ ในตำแหน่งและส่วนราชการที่จะบรรจุและแต่งตั้งนับแต่สำเร็จการศึกษาดังกล่าวไม่น้อยกว่าห้าปี ในการประกอบวิชาชีพที่เกี่ยวเนื่องกับกฎหมายตามที่กำหนดไว้ในข้อ๔(๔) สำเร็จการศึกษาระดับปริญญาเอกทางกฎหมายและมีประสบการณ์ที่เป็นประโยชน์ต่อการปฏิบัติงานตามพระราชบัญญัติการสอบสวนคดีพิเศษพ.ศ. ๒๕๔๗ในตำแหน่งและส่วนราชการที่จะบรรจุและแต่งตั้งนับแต่สำเร็จการศึกษาดังกล่าวไม่น้อยกว่าสามปีในการประกอบวิชาชีพที่เกี่ยวเนื่องกับกฎหมายตามที่กำหนดไว้ในข้อ ๔(๕)สำเร็จการศึกษาระดับปริญญาตรีสาขาใดสาขาหนึ่งและมีประสบการณ์ที่เป็นประโยชน์ต่อการปฏิบัติงานตามพระราชบัญญัติการสอบสวนคดีพิเศษพ.ศ. ๒๕๔๗ ในตำแหน่งและส่วนราชการที่จะบรรจุและแต่งตั้งนับแต่สำเร็จการศึกษาดังกล่าวไม่น้อยกว่าสิบปี ในข้อหนึ่งข้อใดดังต่อไปนี้ก. รับราชการเป็นผู้ปฏิบัติหน้าที่สืบสวนสอบสวนปราบปราม จับกุมผู้กระทำผิดหรือทำหน้าที่เป็นเจ้าพนักงานผู้มีหน้าที่รักษาและบังคับใช้กฎหมายซึ่งมีโทษทางอาญาหรือทำหน้าที่เป็นเจ้าหน้าที่สืบสวนข้อเท็จจริงหรือปฏิบัติงานในหน้าที่กรรมการสอบสวนวินัยข้าราชการซึ่งผู้บังคับบัญชาให้การรับรองว่าได้ปฏิบัติงานในหน้าที่ดังกล่าวรวมแล้วไม่น้อยกว่า๒๕ เรื่องข. ปฏิบัติงานอื่นใดซึ่งได้คำนึงถึงข้อเท็จจริงและประโยชน์ที่กรมสอบสวนคดีพิเศษจะได้รับ เช่น งานด้านความมั่นคงงานด้านวิศวกรรมและการออกแบบ งานด้านอนามัยและการแพทย์ งานด้านการศึกษางานงบประมาณ งานการเงินการคลัง งานจัดซื้อจัดจ้าง งานสำรวจและรังวัดที่ดินงานเทคโนโลยีสารสนเทศ เป็นต้นข้อ ๒การบรรจุและแต่งตั้งข้าราชการพลเรือนสามัญในตำแหน่งพนักงานสอบสวนคดีพิเศษให้บรรจุและแต่งตั้งจากบุคคลซึ่งมีคุณสมบัติตามมาตรา ๑๕แห่งพระราชบัญญัติการสอบสวนคดีพิเศษ พ.ศ. ๒๕๔๗และบุคคลนั้นต้องผ่านการประเมินครบถ้วนทั้งสองขั้นตอนแล้ว ดังนี้(๑)ผ่านการประเมินความรู้ความสามารถที่ได้พิจารณากำหนดขึ้นโดยคณะกรรมการซึ่งประกอบด้วยอธิบดีกรมสอบสวนคดีพิเศษรองอธิบดีกรมสอบสวนคดีพิเศษและกรรมการซึ่งเป็น อ.ก.พ.กรมสอบสวนคดีพิเศษโดยอธิบดีกรมสอบสวนคดีพิเศษเป็นผู้พิจารณาแต่งตั้งอีกไม่น้อยกว่าสองคน(๒) ผ่านการประเมินคุณสมบัติบุคคลตามความเหมาะสมและผลงาน เพื่อแต่งตั้งให้ดำรงตำแหน่งสำหรับผู้ปฏิบัติงานที่มีประสบการณ์ตามที่ก.พ. กำหนดเว้นแต่เป็นการแต่งตั้งให้ดำรงตำแหน่งที่ได้รับการอนุมัติให้ปรับปรุงตำแหน่งเป็นการชั่วคราวหรือเป็นตำแหน่งที่สามารถบรรจุและแต่งตั้งได้โดยไม่ต้องผ่านการประเมินตามหลักเกณฑ์ที่ ก.พ. กำหนดข้อ ๓การบรรจุและแต่งตั้งข้าราชการพลเรือนสามัญในตำแหน่งเจ้าหน้าที่คดีพิเศษให้บรรจุและแต่งตั้งจากบุคคลซึ่งมีคุณสมบัติตามมาตรา ๑๖แห่งพระราชบัญญัติการสอบสวนคดีพิเศษ พ.ศ. ๒๕๔๗ ซึ่งผ่านการทดสอบความรู้ความสามารถตามหลักเกณฑ์ดังต่อไปนี้(๑)จะต้องผ่านการทดสอบความรู้ความสามารถโดยวิธีสอบข้อเขียน หรือวิธีสอบปฏิบัติหรือโดยวิธีประเมินบุคคลเพื่อพิจารณาความเหมาะสมกับตำแหน่งที่ได้พิจารณากำหนดขึ้นโดยคณะกรรมการซึ่งประกอบด้วยอธิบดีกรมสอบสวนคดีพิเศษหรือผู้ที่อธิบดีกรมสอบสวนคดีพิเศษมอบหมายและกรรมการซึ่งเป็น อ.ก.พ. กรมสอบสวนคดีพิเศษโดยอธิบดีกรมสอบสวนคดีพิเศษเป็นผู้พิจารณาแต่งตั้งอีกไม่น้อยกว่าสองคน(๒)กรณีเป็นการบรรจุและแต่งตั้งบุคคลเพื่อเข้ารับราชการในตำแหน่งเจ้าหน้าที่คดีพิเศษในระดับบรรจุให้ถือว่าผู้ที่ผ่านการสอบแข่งขัน หรือการสอบคัดเลือกและได้รับการขึ้นบัญชีเป็นผู้สอบแข่งขันหรือสอบคัดเลือกได้ ตามหลักสูตรและวิธีการสอบแข่งขันหรือการสอบคัดเลือกเพื่อบรรจุบุคคลเข้ารับราชการตามหลักเกณฑ์และแนวทางที่กรมสอบสวนคดีพิเศษและ ก.พ. กำหนด เป็นผู้ที่ผ่านการทดสอบความรู้ความสามารถตามข้อ (๑)ข้อ ๔ประสบการณ์ในการประกอบวิชาชีพเกี่ยวเนื่องกับกฎหมายตามข้อ ๑ (๒) (๓) และ(๔) คือข้อหนึ่งข้อใด ดังต่อไปนี้(๑) เป็นหรือเคยเป็นอาจารย์ประจำผู้สอนวิชากฎหมายในสถาบันอุดมศึกษา ซึ่งคณบดี หรือผู้ดำรงตำแหน่งอื่นที่เทียบเท่าให้การรับรองว่าได้สอนวิชากฎหมายในวิชาหนึ่ง วิชาใด หรือหลายวิชา ได้แก่กฎหมายอาญา กฎหมายวิธีพิจารณาความอาญา กฎหมายลักษณะพยาน พระธรรมนูญศาลยุติธรรมกฎหมายว่าด้วยการจัดตั้งศาลแขวง และวิธีพิจารณาความอาญาในศาลแขวง กฎหมายปกครองหรือกฎหมายอื่นที่กำหนดไว้ในบัญชีท้ายพระราชบัญญัติการสอบสวนคดีพิเศษ พ.ศ. ๒๕๔๗และที่กำหนดไว้ในกฎกระทรวงโดยการเสนอแนะของคณะกรรมการคดีพิเศษ (กคพ.) ตามมาตรา ๒๑วรรคหนึ่ง (๑) แห่งพระราชบัญญัติการสอบสวนคดีพิเศษ พ.ศ. ๒๕๔๗(๒) เป็นหรือเคยเป็น ข้าราชการพนักงานส่วนท้องถิ่น พนักงานรัฐวิสาหกิจ หรือพนักงานองค์กรของรัฐ ตำแหน่งนิติกรหรือตำแหน่งอื่น ซึ่งผู้บังคับบัญชาให้การรับรองว่าได้ปฏิบัติงานในหน้าที่นิติกร ตามมาตรฐานในสายงานนิติการที่ก.พ. กำหนด หรือใช้มาตรฐานในสายงานนิติการของ ก.พ. โดยอนุโลมหรือเคยผ่านการประเมินคุณสมบัติบุคคล ความเหมาะสม ผลงานและได้รับการบรรจุและแต่งตั้งให้ดำรงตำแหน่งสำหรับผู้ปฏิบัติงานที่มีประสบการณ์ในตำแหน่งนิติกรตามหลักเกณฑ์ที่ ก.พ. กำหนด หรือใช้หลักเกณฑ์ของ ก.พ. โดยอนุโลม(๓) เป็นหรือเคยเป็นพนักงานฝ่ายปกครอง หรือตำรวจนายทหารพระธรรมนูญ ซึ่งปฏิบัติงานด้านการสอบสวนคดีอาญาและผู้บังคับบัญชาให้การรับรองว่าได้ปฏิบัติงานหรือมีส่วนร่วมในการปฏิบัติงานด้านการสอบสวนคดีอาญาหรือเคยปฏิบัติงานด้านวินัยมาแล้วไม่น้อยกว่าก. ผู้มีคุณสมบัติตามข้อ ๑(๒) จำนวน๒๐ เรื่องข. ผู้มีคุณสมบัติตามข้อ ๑(๓) จำนวน๑๕ เรื่องค. ผู้มีคุณสมบัติตามข้อ ๑(๔) จำนวน๑๐ เรื่อง(๔) เป็นหรือเคยเป็น ผู้พิพากษา ตุลาการศาลปกครองตุลาการพระธรรมนูญ พนักงานอัยการ อัยการทหาร(๕) เป็นหรือเคยเป็น ทนายความซึ่งได้ว่าความในคดีอาญาในศาล โดยทำหน้าที่หรือมีส่วนร่วมในการทำหน้าที่ทนายความตามแบบการรับรองที่กรมสอบสวนคดีพิเศษกำหนดมาแล้วไม่น้อยกว่าก. ผู้มีคุณสมบัติตามข้อ ๑(๒) จำนวน๒๐ เรื่องข. ผู้มีคุณสมบัติตามข้อ ๑(๓) จำนวน๑๕ เรื่องค. ผู้มีคุณสมบัติตามข้อ ๑(๔) จำนวน๑๐ เรื่อง(๖) เป็นหรือเคยเป็น ข้าราชการผู้ปฏิบัติหน้าที่สืบสวนสอบสวน ปราบปราม จับกุมผู้กระทำผิดหรือทำหน้าที่เป็นเจ้าพนักงานผู้มีหน้าที่รักษาและบังคับใช้กฎหมายซึ่งมีโทษทางอาญาซึ่งผู้บังคับบัญชาให้การรับรองว่าได้ปฏิบัติงานในหน้าที่ดังกล่าวมาแล้วไม่น้อยกว่าก. ผู้มีคุณสมบัติตามข้อ ๑(๒) จำนวน๒๐ เรื่องข. ผู้มีคุณสมบัติตามข้อ ๑(๓) จำนวน๑๕ เรื่องค. ผู้มีคุณสมบัติตามข้อ ๑(๔) จำนวน๑๐ เรื่อง(๗) เป็นหรือเคยเป็นข้าราชการตำแหน่งนักวิชาการตรวจเงินแผ่นดินซึ่งผู้บังคับบัญชาให้การรับรองว่าได้ปฏิบัติงานกฎหมายอย่างแท้จริงในหน้าที่นักวิชาการตรวจเงินแผ่นดินตามมาตรฐานในสายงานนิติการที่ ก.พ. กำหนดข้อ ๕หลักเกณฑ์การประเมินความรู้ความสามารถเพี่อการบรรจุและแต่งตั้งเป็นพนักงานสอบสวนคดีพิเศษและการทดสอบความรู้ความสามารถเพื่อการบรรจุและแต่งตั้งเป็นเจ้าหน้าที่คดีพิเศษซึ่งได้พิจารณากำหนดขึ้นโดยคณะกรรมการตามข้อ ๒ (๑) และตามข้อ ๓ (๑) ตามลำดับนั้นต้องเป็นหลักเกณฑ์ที่ผ่านการพิจารณาและให้ความเห็นชอบโดย อ.ก.พ. กรมสอบสวนคดีพิเศษข้อ ๖ให้ใช้หลักเกณฑ์ตามความในประกาศนี้ ตั้งแต่บัดนี้เป็นต้นไปประกาศณ วันที่ ๒ กันยายน พ.ศ. ๒๕๔๘พลตำรวจเอกสมบัติ อมรวิวัฒน์อธิบดีกรมสอบสวนคดีพิเศษประธานอ.ก.พ. กรมสอบสวนคดีพิเศษดลธี/พิมพ์๒มีนาคม ๒๕๕๔พรรณิศา/ผู้จัดทำ๓มีนาคม ๒๕๕๔เลิศศักดิ์/ผู้ตรวจ๔พฤศจิกายน ๒๕๕๓